
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1362 


23 Σεπτεμβρίου 2003 


ΑΠΟΦΑΣΕΙ Σ 

Αριθ. 9907/5699 

Θέση σε ισχύ του Β' Τμήματος του Ειδικού Κανονισμού 
«Οργάνωσης και λειτουργίας Ειδικής Υπηρεσίας Επι¬ 
τροπής Ελέγχου των οικονομικών των κομμάτων και 
των βουλευτών». 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,91 και 94 του Κανονισμού 
της Βουλής (Μέρος Β' - ΦΕΚ51/Α/97). 

2. Την 9763/5582/12.9.2003 απόφαση, με την οποία συ¬ 
γκροτήθηκε επιτροπή για τη σύνταξη σχεδίου «Ειδικού 
Κανονισμού Οργάνωσης και Λειτουργίας Ειδικής Υπηρε¬ 
σίας Επιτροπής Ελέγχου των οικονομικών των κομμάτων 
και των βουλευτών». 

3. Το από 15.9.2003 σχέδιο «Ειδικού Κανονισμού Οργά¬ 
νωσης και Λειτουργίας Ειδικής Υπηρεσίας Επιτροπής 
Ελέγχου των οικονομικών των κομμάτων και των βουλευ¬ 
τών», αποφασίζουμε: 

θέτουμε σε ισχύ το Τμήμα Β' του Ειδικού Κανονισμού 
«Οργάνωσης και Λειτουργίας Ειδικής Υπηρεσίας Επιτρο¬ 
πής Ελέγχου των οικονομικών των κομμάτων και των βου¬ 
λευτών» που έχει ως εξής: 

ΤΜΗΜΑ Β' 

ΚΑΤΑΣΤΑΣΗ ΠΡΟΣΩΠΙΚΟΥ 
Άρθρο 1 

Προσωπικό εξυπηρέτησης Ειδικής Υπηρεσίας 

Για τη λειτουργία και εξυπηρέτηση της Ειδικής Υπηρε¬ 
σίας, συνιστώνται οι εξής, κατά ειδικότητα, οργανικές θέ¬ 
σεις: 

α) Μία (1) θέση προϊσταμένου της Υπηρεσίας, με πτυχίο 
ΑΕΙ, άριστη γνώση της Αγγλικής γλώσσας και ειδικές γνώ¬ 
σεις και εμπειρία στα χρηματοοικονομικά. 

β) Τρεις (3) θέσεις προϊσταμένου γραφείου με πτυχίο 
ΑΕΙ, άριστη γνώση της Αγγλικής γλώσσας και ειδικές γνώ¬ 
σεις και εμπειρία στο αντικείμενο της υπηρεσίας. 

γ) Μία (1) θέση προϊσταμένου γραφείου, με πτυχίο ΑΕΙ, 
άριστη γνώση της Αγγλικής γλώσσας, ειδικού στην πλη¬ 
ροφορική. 

δ) Δεκαπέντε (15) θέσεις, με πτυχίο ΑΕΙ και άριστη γνώ¬ 
ση των \Λ/θΓό, ΕχοθΙ, Αοοεεε και ΪΑ/ίπόοννε ΧΡ. 


ε) Πέντε (5) θέσεις, με απολυτήριο δευτεροβάθμιας εκ¬ 
παίδευσης και άριστη γνώση των \Λ/ οτά, ΕχοθΙ, Αοοθεε και 
ννίπάοννεΧΡ. 

στ) Τέσσερις (4) θέσεις επιμελητών και δύο θέσεις κα¬ 
θαριστριών με απολυτήριο πρωτοβάθμιας εκπαίδευσης. 

Άρθρο 2 

Εργασιακή Σχέση Προσωπικού 

1. Για τις θέσεις των παρ. α - γ του άρθρου 1, οι οποίες 
είναι Ιδιωτικού Δικαίου αορίστου χρόνου, εφαρμόζονται 
αναλόγως οι διατάξεις των παρ. 1,2,5 και 11 του άρθρου 
79 ή της παρ. 5 του άρθρου 76 του Κανονισμού της Βου¬ 
λής (Μέρος Β'). 

2. Οι λοιπές θέσεις του άρθρου 1, μπορεί να καλύπτο¬ 
νται με ανάλογη εφαρμογή των διατάξεωντου άρθρου 75 
παρ. 4 του Κανονισμού της Βουλής (Μέρος Β', ΦΕΚ 
51/Α/97) (απόσπαση) ή με τοποθέτηση υπαλλήλων της 
Βουλής, με ανάλογη εφαρμογή του άρθρου 76 παρ. 5 του 
ως άνω Κανονισμού ή με ανάλογη εφαρμογή των διατά¬ 
ξεων του άρθρου 79 παράγραφοι 8 έως 11 του Κανονι¬ 
σμού αυτού, με σχέση εργασίας ιδιωτικού δικαίου αορί¬ 
στου χρόνου ή, προκειμένου για παροδικές ή περιοδικές 
ανάγκες, με ανάλογη εφαρμογή του άρθρου 80 ομοίως 
του ως άνω Κανονισμού. 

3. Τα ειδικότερα καθήκοντα του προσωπικού προσδιο¬ 
ρίζονται με αποφάσεις του Προϊσταμένου της Ειδικής 
Υπηρεσίας. Στο προσωπικό αυτό ανατίθενται παράλληλα 
και καθήκοντα εξυπηρέτησης άλλων αναγκών της υπηρε¬ 
σίας κατά την κρίση του Προϊσταμένου της Ειδικής Υπη¬ 
ρεσίας, ή άλλων υπηρεσιών της Βουλής, κατά την κρίση 
του Γ ενικού Γ ραμματέα της Βουλής, ή του κατά περίπτω¬ 
ση αναπληρωτή τους. 

4. Για τους Προϊσταμένους των Γραφείων, εφαρμόζο¬ 
νται οι διατάξεις περί επιδόματος θέσεως προϊσταμένου 
γραφείου. 

5. Οι αποδοχές και οι όροι εργασίας του πιο πάνω προ¬ 
σωπικού καθορίζονται με την απόφαση πρόσληψης. 

6. Η τοποθέτηση του προσωπικού γίνεται με την από¬ 
φαση πρόσληψης. Μετακινήσεις σε άλλα τμήματα της 
Υπηρεσίας γίνονται με αποφάσεις του Γενικού Γραμμα¬ 
τέα της Βουλής. Σε περίπτωση μετακίνησης προϊσταμέ¬ 
νου γραφείου εξακολουθεί να χορηγείται το επίδομα θέ¬ 
σης. 

7. Οι διατάξεις για ανώτατο όριο ηλικίας πρόσληψης δεν 
έχουν εφαρμογή στο προσωπικό της Υπηρεσίας, εφαρμο- 

ζομένων αναλόγως και των διατάξεων του άρθρου 31 παρ. 
1 εδ. ε’ του Κανονισμού της Βουλής (Μέρος Β’). 

8. Η κατά το άρθρο 1 άριστη γνώση διαπιστώνεται από 
τριμελή επιτροπή που ορίζεται με απόφαση του Προέ¬ 
δρου της Βουλής και αποτελείται από υπαλλήλους της Δι¬ 
εύθυνσης Πληροφορικής και Νέων Τεχνολογιών της Βου¬ 
λής. 

9. Κατά τα λοιπά, εφαρμόζονται αναλόγως οι διατάξεις 
που ισχύουν κάθε φορά για το προσωπικό που υπηρετεί 
στο Δημόσιο με σχέση εργασίας ιδιωτικού δικαίου. 

10. Η οργανική δύναμη (δυναμικότητα) επανεξετάζεται 
και επαναπροσδιορίζεται με αποφάσεις του Προέδρου 
της Βουλής, ανάλογα με τις λειτουργικές ανάγκες της 
Υπηρεσίας, βάσει των συνθηκών λειτουργίας της και των 
ανατιθεμένων σ’ αυτήν καθηκόντων. 

11. Με αποφάσεις του Προέδρου της Βουλής, η Ειδική 
Υπηρεσία μπορεί να υποστηρίζεται από ειδικούς συνερ¬ 
γάτες. Οι υποχρεώσεις των συνεργατών αυτών θα ορίζο¬ 
νται αναλόγως με τις σχετικές συμβάσεις, κατά παρέκκλι¬ 
ση από κάθε γενική ή ειδική διάταξη της κειμένης νομο¬ 
θεσίας ή του Κανονισμού της Βουλής. 


Άρθρο 4 

Εξουσιοδοτική Διάταξης 

1. Οι διατάξεις του παρόντος Κανονισμού κατισχύουν 
οποιωνδήποτε άλλων διατάξεων και τροποποιούνται και 
συμπληρούνται με αποφάσεις του Προέδρου της Βου¬ 
λής. 

2. Με όμοιες αποφάσεις καθορίζεται και κάθε άλλη λε¬ 
πτομέρεια σχετικά με τα τηρούμενα βιβλία και παραστα¬ 
τικά. 

Άρθρο 5 
Έναρξη ισχύος 

Η ισχύς των διατάξεων του παρόντος αρχίζει απάτη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

Ο ΠΡΟΕΔΡΟΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




